Obec Klenov
Obecný úrad 140, 082 44 Klenov
051-778 22 02; 0911 144 499
_______________________________________________                       

Klenov, 29.10.2015

P O Z V Á N K A

	Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov  
p o z ý v a
na 6. zasadnutie obecného zastupiteľstva Obce Klenov,
ktoré sa uskutoční dňa 5.11.2015 o 17,00 hodine v priestoroch Obecného úradu Klenov s týmto programom:

1)	Otvorenie zasadnutia
2)	Určenie zapisovateľa a overovateľov zápisnice, voľba návrhovej komisie 
3)	Schválenie programu zasadnutia 
4)	Informácia o plnení uznesení    
5)	Správa o plnení rozpočtu k 30.9.2015 
6)	Návrh zmeny rozpočtu rozpočtovým opatrením č. 5 a 6/2015
7)	Schválenie inventarizačnej komisie
8)	Zrušenie Všeobecne záväzného nariadenia obce č. 2/2009 o úhradách za poskytované služby a úkony vykonávané obcou Klenov
9)	Smernica o úhradách za poskytované služby a úkony vykonávané Obcou Klenov
10)	Žiadosť o odkúpenie prebytočného majetku obce
11)	Rôzne
12)	Diskusia
13)	Uznesenie
14)	Záver
 
		                				Kamila Bogdaňová v.r.
		        				  starostka obce	

     Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

Zápisnica 
z šiesteho zasadnutia obecného zastupiteľstva v Klenove,
konaného dňa 05.11.2015.
–––––––––––––––––––––––––––––––––––––––––––––––––––––––––- 

Šieste zasadnutie obecného zastupiteľstva v Klenove otvorila a viedla starostka obce.  
 
 Privítala všetkých prítomných (prítomní podľa prezenčnej listiny).  
Starostka obce skonštatovala, že: 
a/ zasadnutie bolo zvolané v zmysle §13 zákona č. 369/90 Zb. o obecnom zriadení   
  v znení zmien a doplnkov.                                                                                                                        b/ podľa podpísanej prezenčnej listiny sú  prítomní 5 poslanci obecného zastupiteľstva,   
   na základe čoho vyhlásila zasadnutie obecného zastupiteľstva za uznášania schopné.       	 
K bodu 2 - určenie zapisovateľa, overovateľov zápisnice, voľba návrhovej komisie
Overovatelia zápisnice:  Pekár Marek, Mgr. Mikulová Mariana
Návrhová komisia: Hovanová Darina, Mihaľová Renáta, Mgr. Mikulová Mariana
Zapisovateľ: Mihaľová Renáta             	 

Uznesenie:
Obecné zastupiteľstvo volí návrhovú komisiu v zložení Hovanová Darina, Mihaľová Renáta, Mgr. Mikulová Mariana 
Hlasovanie:                     
za: 4           proti:	-		Zdržal sa:  -		neprítomní pri hlasovaní:  1                                     
                                          
K bodu 3 – Schválenie programu rokovania                                                                                                                    
     Starostka obce prečítala program zasadnutia a zároveň požiadala prítomných poslancov o prípadné ich doplnenie. 

Uznesenie:                                                                                                                          Obecné zastupiteľstvo konštatuje, že sa bude uberať podľa programu uvedeného na pozvánke.  
Hlasovanie:                     
za: 4           proti:	-		Zdržal sa:  -		neprítomní pri hlasovaní:  1                                      

K bodu 4 – informácia o plnení uznesení
	Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.  
Uznesenie: 
Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.
Hlasovanie:                     
za: 4           proti:	-		Zdržal sa:  -		neprítomní pri hlasovaní:  1                                       
K bodu 5 – správa o plnení rozpočtu obce k 30.9.2015
 Nakoľko plnenie rozpočtu obce k 30.9.2015 poslanci obdržali domov, starostka obce požiadala prítomných poslancov, aby predniesli svoje otázky. Starostka obce na otázky poslancov odpovedala a podala vysvetlenie.  

Uznesenie:
Obecné zastupiteľstvo zobralo na vedomie správu o plnení rozpočtu obce k 30.9.2015   
Hlasovanie:                     
za: 3           proti:	-		Zdržal sa:  -		neprítomní pri hlasovaní:  1                                       
K bodu 6 – návrh zmeny rozpočtu rozpočtovým opatrením č.5 a 6/2015
Starostka obce predložila prítomným poslancom návrh zmeny rozpočtu rozpočtovým opatrením č.5/2015 – ide o účelovo určené finančné prostriedky – dotáciu na prenesený výkon štátnej správy – životné prostredie. Predložené rozpočtové opatrenie je zaokrúhlené na celé eurá.

 Uznesenie:
Obecné zastupiteľstvo zobralo na vedomie zmenu rozpočtu rozpočtovým opatrením č.5/2015 v zmysle vnútorného predpisu č.1/2007o postupe a zaraďovaní prostriedkov do rozpočtu obce podľa prílohy :
Bežné príjmy :	14,00€				Bežné výdavky:	14,00€
Kapitálové príjmy : 0,00€				Kapitálové výdavky : 0,00 €
Finančné príjmové operácie :	0,00€		Finančné výdavkové operácie : 0,00€
Príjmy celkom	: 14,00€			Výdavky celkom:14,00€	                                         
Hlasovanie:                     
za: 4           proti:	-		Zdržal sa:  -		neprítomní pri hlasovaní:  1                                      
	Starostka obce predložila prítomným poslancom návrh zmeny rozpočtu rozpočtovým opatrením č.6 /2015 – ide o zmeny rozpočtu, kde sa navyšuje príjmová časť bežného rozpočtu ako aj výdavková časť rozpočtu.

Uznesenie:
Obecné zastupiteľstvo schválilo zmenu rozpočtu rozpočtovým opatrením č. 6/2015 v zmysle ustanovenia § 14 ods.2 písm. b) a c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu
 Bežné príjmy :	4528,00€		Bežné výdavky :	4528,00€
 Kapitálové príjmy : 0,00€		       Kapitálové výdavky : 0,00 €
 Finančné príjmové operácie :0,00€	Finančné výdavkové operácie :0,00€
Príjmy celkom	: 4528,00€			Výdavky celkom:4528,00€	 
Hlasovanie:                     
za: 4           proti:	-		Zdržal sa:  -		neprítomní pri hlasovaní:  1                                       
K bodu 7 – schválenie inventarizačnej komisie  
       Starostka obce povedala, že je potrebné vytvoriť inventarizačnú komisiu na práce súvisiace s koncoročnými inventúrami majetku obce. Inventarizačné práce sa majú vykonať najneskôr do 10.1.2016, aby sa mohli spracovať a predložiť na januárové zasadnutie obecného zastupiteľstva.  Navrhla, aby v inventarizačnej komisii pracovali poslanci, ktorí ešte neboli nikdy pri inventarizácii a to Marek Pekár - predseda, Mgr. Miloslav Michalko,PhD. a Mgr. Mikulová Mariana  – členovia komisie. 	
Uznesenie:
Obecné zastupiteľstvo schválilo inventarizačnú komisiu v zložení: 
Predseda - Marek Pekár 
Členovia, Mgr. Miloslav Michalko, PhD. a Mgr. Mariana Mikulová   
Hlasovanie:
za: 4           proti:	-		Zdržal sa:  -		neprítomní pri hlasovaní:  1                                       

K bodu 8 – Zrušenie Všeobecne záväzného nariadenia obce č. 2/2009 o úhradách za poskytované služby a úkony vykonávané obcou Klenov
	Starosta obce vysvetlila poslancom, že za služby a úkony vykonávané Obcou Klenov sa vyberajú poplatky v zmysle prijatého VZN č.2/2009, ktoré je nezákonné. Obec, aby mohla vyberať tieto poplatky musí mať vypracovanú smernicu. 
Uznesenie: 
Obecné zastupiteľstvo ruší Všeobecne záväzné nariadenie č. 2/2009 o úhradách za poskytované služby a úkony vykonávané Obcou Klenov.
Hlasovanie:
za: 5           proti:	-		Zdržal sa:  -		neprítomní pri hlasovaní:  -                                       

K bodu 9 – smernica o úhradách za poskytované služby a úkony vykonávané Obcou Klenov 
	Starostka obce požiadala poslancov, aby sa vyjadrili, prípadne zmenili alebo doplnili,  k vypracovanej smernici, ktorú obdržali domov. Poslanci prešli dôkladne smernicu a ku každej navrhovanej spoplatnenej položke sa vyjadrovali.
Uznesenie:
Obecné zastupiteľstvo berie na vedomie smernicu o poplatkoch za úkony a služby poskytované Obcou Klenov.  
Hlasovanie:
za: 5           proti:	-		Zdržal sa:  -		neprítomní pri hlasovaní:  -                                       

K bodu 10 – žiadosť o odkúpenie prebytočného majetku obce
	Starostka obce predložila prítomným poslancom žiadosť pán Michalka Gabriela o odkúpenie prebytočného majetku obce – pištoľ s puzdrom. Prebytočným majetkom je z dôvodu, že zbraň môže vlastniť iba osoba, ktorá má zbrojný preukaz. Starostka obce nemá takýto preukaz a pán Michalko (bývalý starosta obce) je držiteľom zbrojného preukazu. Zbraň sa pre obec zakúpila ešte v roku 1993.  
Uznesenie:
Obecné zastupiteľstvo schvaľuje predaj prebytočného majetku obce vedeného pod inventárnym číslom OTE 028-07 pištoľ s puzdrom Gabrielovi Michalkovi, bytom Klenov 120 v cene 27,00€. 
Hlasovanie:
za: 4           proti:	-	Zdržal sa:  Mgr.Michalko M.PhD.	neprítomní pri hlasovaní:  -      

K bodu 11 – rôzne
	Starostka obce informovala prítomných poslancov o:
-	akcii „Minifutbal 2015“ -  vyúčtovanie;
-	ukončení mimoriadnej situácii „Zosuv pôdy“. Vyúčtovaní za prevedené záchranné práce. Vysvetlila prítomným poslancom dôležitosť požiadania pôžičky na úhradu za prevedené záchranné práce.
Uznesenie:
Obecné zastupiteľstvo schvaľuje prijatie pôžičky na úhradu faktúry za vykonané záchranné práce pri vyhlásení mimoriadnej situácie v obci Klenov (zosuv brehu) vo výške 14.547,94€ od Pozemkového spoločenstva Urbarialistov Klenov 50.
Hlasovanie:
za: 5           proti:	-		Zdržal sa:  -		neprítomní pri hlasovaní:  -      
-	o vydaní nového článku o obci Klenov v časopise Dotyky, ktoré sa vydávajú v Českej republike;
-	o prijatom liste od Slovak Telekomu ohľadom vykonania kontroly funkčnosti telekomunikačných vedené v našej obci;
-	vypracovanom návrhu odmien pre poslancov obecného zastupiteľstva v zmysle schválených Zásad odmeňovania poslancov obecného zastupiteľstva, predsedov komisií a členo vkomisií obecného zastupiteľstva Klenov 
Uznesenie:
Obecné zastupiteľstvo schvaľuje odmeny poslancom obecného zastupiteľstva v zmysle schválených Zásad odmeňovania poslancov obecného zastupiteľstva, predsedov komisií a členov komisií obecného zastupiteľstva Klenov podľa priloženého návrhu starostky obce.
Hlasovanie:
za: 5           proti:	-		Zdržal sa:  -		neprítomní pri hlasovaní:  -      
-	úvahe odkúpiť, resp. prenajať priestory bývalej krčmy v budove COOP Jednota s.d. za účelom ich využívania na kary, alebo spoločenské akcie obce;
-	vyhlásení PPA výzvy na predkladanie ŽoNFP v rámci opatrenia 7 Základné služby a obnova dedín vo vidieckych oblastiach aj na výstavbu a rekonštrukciu miestnych komunikácií, lávok, mostov, chodníkov....
-	otvorení denného stacionára v obci Miklušovce v priestoroch obecného úradu s poskytnutím stravy;
-	prevedených prácach pracovníkmi malých obecných služieb;
-	pomoci v zimnom období pri posype miestnych komunikácií.      
 
K bodu12 - diskusia
 	 Mgr. Miloslav Michalko, PhD. 
-	opýtal sa, či streľby, ktoré sa vykonávajú na Bystrom sú oficiálne, či obec niečo o tom vie a požiadať majiteľov strelnice, aby informovali občanov o streľbách.
-	opýtal sa o možnosti donášky obedov pre starších obyvateľov našej obce.

K bodu 13 – Uznesenie
	Predseda návrhovej komisie p. Darina Hovanová prečítala závery z rokovania  uznesenie č. 6/2015.
Hlasovanie poslancov
Za:  5		Proti: - 	Zdržal sa: -           Neprítomní pri hlasovaní: -
Starostka skonštatovala, že uznesenie je právoplatné.

K bodu 14 – záver
Starostka poďakovala všetkým za účasť a ukončila šieste zasadnutie obecného zastupiteľstva, ktoré bolo ukončené o 20,30 hod. 

Zapísala:
Bogdaňová Kamila

Dňa 9.11.2015		

 
 									Kamila Bogdaňová
									 starostka obce	

Overovatelia: 
Pekár Marek		............................................
Mgr. Mikulová Mariana	.......................................... 

ZÁVERY  Z ROKOVANIA 
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 5.11.2015 prijíma

   U Z N E S E N I E  č. 6/2015
ktorým,     
A . volí
	1. návrhovú komisiu v zložení: Hovanová Darina, Mihaľová Renáta a Mgr. Mikulová Mariana 

B. berie na vedomie
1. ústnu správu o plnení uznesení z ostatného zasadnutia Obecného zastupiteľstva
2. správu o plnení rozpočtu k 30.9.2015
3. návrh zmeny rozpočtu obce rozpočtovým opatrením č. 5/2015
4. smernicu o poplatkoch za úkony a služby poskytované Obcou Klenov
 
C. schvaľuje  
1. zmenu rozpočtu rozpočtovým opatrením č. 6/2015 v zmysle ustanovenia § 14 ods.2  
  písm. b) a c) zákona č. 583/2004 Z.z o rozpočtových pravidlách územnej samosprávy 
  a o zmene a doplnení niektorých zákonov v znení neskorších predpisov podľa       
  priloženého návrhu:  
 Bežné príjmy:		  4528,00 €	Bežné výdavky: 	4528,00 €
 Kapitálové príjmy:		   0,00 €	Kapitálové výdavky:     0,00 €
 Finančné príjmové operácie:   0,00 €	Finančné výdavkové operácie: 0,00 € 

2. inventarizačnú komisiu v zložení:
   Predseda Pekár Marek
   Členovia Mgr. Michalko Miloslav, PhD.; Mgr. Mikulová Mariana		     
3. predaj prebytočného majetku obce vedeného pod inventárnym číslom OTE 028-07    
   pištoľ s puzdrom Gabrielovi Michalkovi, bytom Klenov 120 v cene 27,00€
4. prijatie pôžičky na úhradu faktúry za vykonané záchranné práce pri vyhlásení 
  mimoriadnej situácie v obci Klenov (zosuv brehu) vo výške 14.547,94 € od 
  Pozemkového spoločenstva Urbarialistov Klenov 50
5. odmeny poslancom obecného zastupiteľstva v zmysle schválených Zásad odmeňovania  
  poslancov obecného zastupiteľstva, predsedov komisií a členov komisií obecného 
  zastupiteľstva Klenov podľa priloženého návrhu starostky obce.

D. ruší
1. Všeobecne záväzné nariadenie č. 2/2009 o úhradách za poskytované služby a úkony 
   vykonávané Obcou Klenov 
    
								Kamila Bogdaňová
							         starostka obce	
V Klenove, dňa 9.11.2015